Document ID: 31995R1866

ΚΑΝΟΝΙΣΜΟΣ (ΕΚ) αριθ. 1866/95 ΤΗΣ ΕΠΙΤΡΟΠΗΣ της 26ης Ιουλίου 1995 για τη θέσπιση των λεπτομερειών εφαρμογής, στον τομέα του κρέατος πουλερικών, του καθεστώτος που προβλέπονται στις συμφωνίες ελευθέρων συναλλαγών μεταξύ της Κοινότητας, αφενός, και της Λιθουανίας, της Λετονίας και της Εσθονίας αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1275/95 του Συμβουλίου της 29ης Μαΐου 1995 σχετικά με ορισμένες λεπτομέρειες εφαρμογής της συμφωνίας ελεύθερων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Εσθονίας, αφετέρου (1), και ιδίως το άρθρο 1,
τον κανονισμό (ΕΚ) αριθ. 1276/95 του Συμβουλίου της 29ης Μαΐου 1995 σχετικά με ορισμένες λεπτομέρειες εφαρμογής της συμφωνίας ελεύθερων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λετονίας, αφετέρου (2), και ιδίως το άρθρο 1,
τον κανονισμό (ΕΚ) αριθ. 1277/95 του Συμβουλίου της 29ης Μαΐου 1995 σχετικά με ορισμένες λεπτομέρειες εφαρμογής της συμφωνίας ελεύθερων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λιθουανίας, αφετέρου (3), και ιδίως το άρθρο 1,
τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (4), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (5), και ιδίως το άρθρο 15,
Εκτιμώντας:
ότι οι συμφωνίες ελευθέρων συναλλαγών και θέσπισης συνοδευτικών μέτρων μεταξύ, αφενός, της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, και αφετέρου, της Εσθονίας (6), Λετονίας (7), και της Λιθουανίας (8), υπεγράφησαν στις 18 Ιουλίου 1994 7 ότι οι εν λόγω συμφωνίες ελευθέρων συναλλαγών και θέσπισης συνοδευτικών μέτρων προέβλεπαν μείωση του δασμού που καθορίζεται στο κοινό δασμολόγιο, κατά 60 % για την εισαγωγή ορισμένων προϊόντων του τομέα του κρέατος πουλερικών, εντός των ορίων ορισμένων ποσοτήτων 7 ότι, για να διασφαλισθεί η ομαλότητα των εισαγωγών θα πρέπει να κατανεμηθούν οι εν λόγω ποσότητες σε διάφορες περιόδους του έτους 7 ότι, λαμβάνοντας υπόψη τις διατάξεις των συμφωνιών ελευθέρων συναλλαγών και θέσπισης συνοδευτικών μέτρων, που προορίζονται να εξασφαλίσουν την καταγωγή του προϊόντος, πρέπει να διασφαλιστεί η διαχείριση του καθεστώτος μέσω της έκδοσης πιστοποιητικών εισαγωγής 7 ότι, προς το σκοπό αυτό, θα πρέπει να καθοριστούν ειδικότερα οι λεπτομέρειες υποβολής των αιτήσεων και πιστοποιητικών, κατά παρέκκλιση του άρθρου 8 του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (9), όπως τροποποιήθηκε τελευταία από τον κανονισμό (ΕΚ) αριθ. 1199/95 (10) 7 ότι πρέπει, επιπλέον, να εκδίδονται τα πιστοποιητικά μετά την πάροδο προθεσμίας εξετάσεως εφαρμόζοντας κατά περίπτωση ένα ενιαίο ποσοστό αποδοχής 7 ότι, προκειμένου να διασφαλισθεί η αποτελεσματική διαχείριση του καθεστώτος, θα πρέπει να καθορισθεί σε 20 Ecu ανά εκατό χιλιόγραμμα το ποσό της εγγύησης που αφορά τα πιστοποιητικά εισαγωγής στο πλαίσιο του εν λόγω καθεστώτος 7 ότι ο κίνδυνος κερδοσκοπίας που ενέχεται στο εν λόγω καθεστώς στον τομέα του κρέατος πουλερικών έχει ως συνέπεια να εξαρτάται η πρόσβαση των εμπορευομένων στο εν λόγω καθεστώς από την τήρηση σαφώς καθορισμένων όρων 7 ότι θα πρέπει να εφιστάται η προσοχή των εμπορευομένων στο γεγονός ότι τα πιστοποιητικά δεν δύνανται να χρησιμοποιούνται παρά μόνο για τα προϊόντα τα οποία πληρούν όλες τις ισχύουσες στην Κοινότητα κτηνιατρικές διατάξεις 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Κρέατος Πουλερικών και των Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κάθε εισαγωγή στην Κοινότητα που πραγματοποιείται στο πλαίσιο του καθεστώτος που προβλέπεται στο άρθρο 14 παράγραφοι 1, 2 και 3 των συμφωνιών ελευθέρων συναλλαγών μεταξύ της Κοινότητας, αφενός, και της Λιθουανίας και της Λετονίας, αφετέρου, ή στο πλαίσιο του καθεστώτος που προβλέπεται στο άρθρο 13 παράγραφοι 1, 2 και 3 των συμφωνιών ελεύθερων συναλλαγών μεταξύ της Κοινότητας, αφενός, και της Εσθονίας, αφετέρου, όσον αφορά τα προϊόντα που ανήκουν στις ομάδες 50, 60 και 70 που αναφέρονται στο παράρτημα Ι του παρόντος κανονισμού, υπόκειται στην προσκόμιση πιστοποιητικού εισαγωγής.
Οι ποσότητες των προϊόντων που επωφελούνται από το εν λόγω καθεστώς και ο συντελεστής μείωσης του δασμού που καθορίζεται στο κοινό δασμολόγιο, καθορίζονται για κάθε ομάδα στο παράρτημα Ι του παρόντος κανονισμού.
Ο συντελεστής μείωσης του δασμού είναι εκείνος που ισχύει κατά την περίοδο που ορίζεται στο άρθρο 2 για την οποία ζητείται η έκδοση πιστοποιητικού.
Άρθρο 2
Οι ποσότητες που αναφέρονται στο άρθρο 1 για κάθε περίοδο που προβλέπεται στο παράρτημα Ι, κατανέμονται ως εξής:
- 25 % κατά την περίοδο από 1ης Ιανουαρίου έως 31 Μαρτίου,
- 25 % κατά την περίοδο από 1ης Απριλίου έως 30 Ιουνίου,
- 25 % κατά την περίοδο από 1ης Ιουλίου έως 30 Σεπτεμβρίου,
- 25 % κατά την περίοδο από 1ης Οκτωβρίου έως 31 Δεκεμβρίου.
Εντούτοις, για το έτος 1995, οι εν λόγω ποσότητες κατανέμονται ως εξής:
- 100 % κατά την περίοδο από 1ης Σεπτεμβρίου έως 31 Δεκεμβρίου.
Άρθρο 3
Τα πιστοποιητικά εισαγωγής που αναφέρονται στο άρθρο 1 διέπονται από τις ακόλουθες διατάξεις:
α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή της υποβολής της αίτησης, δύναται να παράσχει ικανοποιητική απόδειξη στις αρμόδιες αρχές των κρατών μελών ότι έχει εισάγει ή εξάγει τουλάχιστον 25 τόνους (βάρος του προϊόντος) των προϊόντων που υπάγονται στον κανονισμό (ΕΚ) αριθ. 2777/75 κατά τη διάρκεια ενός εκάστου των δύο ημερολογιακών ετών που προηγούνται τους έτους κατάθεσης των αιτήσεων έκδοσης πιστοποιητικών. Εντούτοις, δεν επωφελούνται του καθεστώτος αυτού τα καταστήματα λιανικής πώλησης και τα εστιατόρια τα οποία πωλούν τα εν λόγω προϊόντα στον τελικό καταναλωτή 7 β) η αίτηση έκδοσης πιστοποιητικού πρέπει να αναφέρει μόνο μία από τις ομάδες 50, 60 και 70 που ορίζονται στο παράρτημα Ι του παρόντος κανονισμού 7 μπορεί να αφορά διάφορα προϊόντα που υπάγονται σε διαφορετικούς κωδικούς ΣΟ και κατάγονται από μία από τις χώρες που αναφέρονται στον παρόντα κανονισμό 7 στην περίπτωση αυτή, όλοι οι κωδικοί ΣΟ και οι περιγραφές τους πρέπει να αναγράφονται αντίστοιχα στις θέσεις 15 και 16.
Η αίτηση πιστοποιητικού πρέπει να αφορά τουλάχιστον ένα τόνο και κατ' ανώτατο όριο το 25 % της διαθέσιμης ποσότητας για την αντίστοιχη ομάδα και για την περίοδο που ορίζεται στο άρθρο 2 7 γ) η αίτηση πιστοποιητικού και το πιστοποιητικό περιλαμβάνουν στη θέση 8 την ένδειξη της χώρας καταγωγής: το πιστοποιητικό δημιουργεί την υποχρέωση να πραγματοποιηθεί η εισαγωγή από την αναφερόμενη χώρα 7 δ) η αίτηση πιστοποιητικού και το πιστοποιητικό περιλαμβάνουν στη θέση 20 τουλάχιστον μία από τις ακόλουθες ενδείξεις:
- Reglamento (CE) n° 0000/95,
- Forordning (EF) nr. 0000/95,
- Verordnung (EG) Nr. 0000/95,
- Κανονισμός (ΕΚ) αριθ. 0000/95,
- Regulation (EC) No 0000/95,
- Rθglement (CE) n° 0000/95,
- Regolamento (CE) n. 0000/95,
- Verordening (EG) nr. 0000/95,
- Regulamento (CE) nΊ 0000/95,
- Asetus (EY) N :o 0000/95,
- Fφrordning (EG) nr 0000/95 ε) το πιστοποιητικό περιλαμβάνει στη θέση 24 τουλάχιστον μία από τις ακόλουθες ενδείξεις :
Μειωμένος δασμός κατ' εφαρμογή του :
- Reglamento (CE) n° 0000/95,
- Forordning (EF) nr. 0000/95,
- Verordnung (EG) Nr. 0000/95,
- Κανονισμός (ΕΚ) αριθ. 0000/95,
- Regulation (EC) No 0000/95,
- Rθglement (CE) n° 0000/95,
- Regolamento (CE) n. 0000/95,
- Verordening (EG) nr. 0000/95,
- Regulamento (CE) nΊ 0000/95,
- Asetus (EY) N :o 0000/95,
- Fφrordning (EG) nr 0000/95.
Άρθρο 4
1. Η αίτηση πιστοποιητικού μπορεί να υποβάλλεται μόνο κατά τη διάρκεια των δέκα πρώτων ημερών του μηνός που προηγείται κάθε περιόδου που ορίζεται στο άρθρο 2.
2. Οι αιτήσεις πιστοποιητικών γίνονται δεκτές μόνο εφόσον ο αιτών δηλώσει εγγράφως ότι δεν έχει υποβάλει και αναλαμβάνει την υποχρέωση να μην υποβάλει για το τρέχον τρίμηνο άλλη αίτηση για προϊόντα της ίδιας ομάδας στο κράτος μέλος στο οποίο έχει υοβληθεί η αίτηση ή σε ένα άλλο κράτος μέλος 7 εάν ο αιτών υποβάλει περισσότερες της μιας αίτησης για προϊόντα της ίδιας ομάδας, καμία αίτησή του δεν γίνεται αποδεκτή.
3. Τα κράτη μέλη ανακοινώνουν στην Επιτροπή, την πέμπτη εργάσιμη ημέρα μετά το τέλος της περιόδου υποβολής των αιτήσεων, τις αιτήσεις που υποβλήθηκαν για καθένα από τα προϊόντα των εν λόγω ομάδων. Η ανακοίνωση αυτή περιλαμβάνει τον κατάλογο των αιτούντων καθώς και τις ποσότητες που ζητούνται ανά ομάδα. Όλες οι ανακοινώσεις, συμπεριλαμβανομένων των ανακοινώσεων «ουδέν» πραγματοποιούνται με τέλεφαξ κατά την οριζόμενη εργάσιμη ημέρα χρησιμοποιώντας, στην περίπτωση που δεν έχει υποβληθεί καμία αίτηση, το έντυπο που περιλαμβάνεται στο παράρτημα ΙΙ, και στην περίπτωση κατά την οποία έχουν υποβληθεί αιτήσεις, τα έντυπα που περιλαμβάνονται στα παραρτήματα ΙΙ και ΙΙΙ.
4. Η Επιτροπή αποφασίζει το συντομότερο δυνατό σε ποιό βαθμό μπορεί να δοθεί συνέχεια στις αιτήσεις που αναφέρονται στο άρθρο 3.
Εάν οι ποσότητες για τις οποίες έχουν ζητηθεί πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό αποδοχής των ζητούμενων ποσοτήτων.
Εάν η συνολική ποσότητα που αποτελεί αντικείμενο των αιτήσεων είναι μικρότερη από τη διαθέσιμη ποσότητα, η Επιτροπή προσδιορίζει την εναπομένουσα ποσότητα που προστίθεται στη διαθέσιμη ποσότητα του επομένου τριμήνου.
5. Τα πιστοποιητικά εκδίδονται το συντομότερο δυνατό μετά από τη λήψη απόφασης από την Επιτροπή.
6. Τα εκδιδόμενα πιστοποιητικά ισχύουν σε ολόκληρη την επικράτεια της Κοινότητας.
7. Τα πιστοποιητικά είναι δυνατόν να χρησιμοποιούνται μόνο για τα προϊόντα που πληρούν όλες τις ισχύουσες στην Κοινότητα κτηνιατρικές διατάξεις.
Άρθρο 5
Στο πλαίσιο της εφαρμογής του άρθρου 21 παράγραφος 2 του κανονισμού (ΕΟΚ) αριθ. 3719/88, η διάρκεια ισχύος των πιστοποιητικών εισαγωγής είναι 150 ημέρες από την ημερομηνία της πραγματικής έκδοσής τους.
Τα πιστοποιητικά εισαγωγής που εκδίδονται δυνάμει του παρόντος κανονισμού δεν μεταβιβάζονται.
Άρθρο 6
Οι αιτήσεις για την έκδοση πιστοποιητικών εισαγωγής για όλα τα προϊόντα που αναφέρονται στο άρθρο 1 συνοδεύονται από τη σύσταση εγγύησης ύψους 20 Ecu ανά 100 χιλιόγραμμα.
Άρθρο 7
Εφαρμόζονται οι διατάξεις του κανονισμού (ΕΟΚ) αριθ. 3719/88 με την επιφύλαξη των διατάξεων του παρόντος κανονισμού.
Εντούτοις, κατά παρέκκλιση του άρθρου 8 παράγραφος 4 του εν λόγω κανονισμού, η εισαγόμενη στο πλαίσιο του παρόντος κανονισμού ποσότητα δεν δύναται να είναι μεγαλύτερη από εκείνην που αναφέρεται στις θέσεις 17 και 18 του πιστοποιητικού εισαγωγής. Ο αριθμός «0» εγγράφεται για το σκοπό αυτό στη θέση 19 του εν λόγω κανονισμού.
Άρθρο 8
Η θέση σε ελεύθερη κυκλοφορία των εισαγωμένων προϊόντων υπόκειται στην προσκόμιση πιστοποιητικού κυκλοφορίας EUR.1 που εκδίδεται από τη χώρα εξαγωγής, σύμφωνα με τις διατάξεις του πρωτοκόλλου αριθ. 3 που επισυνάπτεται στις συμφωνίες ελευθέρων συναλλαγών.
Άρθρο 9
Ο παρών κανονισμός αρχίζει να ισχύει την 1η Αυγούστου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουλίου 1995.

Labels: 3
15
17
18